
En og lille at finde fortælling præcis nogen, som om der man venskab, kan er.lide mod en,

Dybt inde i skoven findes en sump. Et spændende sted, hvor vand og land mødes. Forestil dig et blødt, mudret område, hvor små vandløb findes mellem planter og træer. Her bor forskellige dyr, insekter og planter. Måske en skildpadde, som soler sig på en sten, eller små myg, der sværmer omkring blomsterne?


Det er også lige her, hvor Frode bor. Frode er en frø, og han sidder i sin hule, som er lille, tør og rar. Den er bygget af to store sten og en gammel nedfalden gren. Grenen fungerer fint som et solidt tag.


Frode læser i en af sine mange bøger. Frode elsker at læse bøger, og læser alle mulige slags bøger. I dag læser han om fugle. ”Det er megasejt, at de kan flyve – tænk hvis jeg også kunne det?” tænkte han, mens han forstillede sig selv med store vinger oppe på den blå himmel.

Med sin lille grønne krop og de sjove, store runde briller, ligner han ikke andre frøer. Frode er ikke en helt almindelig frø - han er en bogorm, og han er super klog.


Mens de andre frøer hopper rundt og laver vilde sprøjt i sumpens små vandpytter, elsker Frode at finde et hyggeligt sted at sidde i fred og ro. Et sted hvor han kan dykke ned i sine mange bøger.


Han drømmer sig væk til magiske skove, dybe oceaner og fjerne galakser, når han læser bøger.


Når Frode ikke læser, holder han af rolige lege. Tælle stjernerne på nattehimlen, kigge på skyernes mange former eller lytte til vindens susen. Han forestiller sig, at den hvisker forskellige hemmeligheder.

Hver gang han åbner en bog, bliver han ført hen til fantastiske verdener med drager, hemmelige skove og stjerner, der glitrer.


Frode holder meget af sine bøger, og alle de fantastiske steder, som de bringer ham hen. Alligevel han føler sig ofte alene. Selvom han er den klogeste frø i sumpen, er han altid bange for at sige noget forkert. “Mon de andre frøer syntes jeg er underlig?” overvejer Frode ofte.


Han er ensom og synes, at det er svært at finde gode venner. De andre dyr hopper og leger på deres egen sjove måde.


”Jeg har jo lært så meget af mine bøger. Jeg ønsker mig sådan, at nogen vil synes, at det er lige så sejt, som jeg synes” tænker han ved sig selv.


Frode drømmer om at finde venner, der også elsker bøger og eventyr, ligesom ham. Måske, en dag, vil han møde nogen, der ser, hvor helt fantastisk han i virkeligheden er!

